ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 51/2559เรื่อง หลักเกณฑ์ในรายละเอียดเกี่ยวกับการติดต่อและ ให้บริการลูกค้าสําหรับผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า(ฉบับที่ 3) อาศัยอํานาจตามความในข้อ 5(1) ประกอบกับข้อ 12(3) และ (12) ข้อ 14 ข้อ 26 ข้อ 27 ข้อ 28 ข้อ 38 ข้อ 43 และข้อ 44 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานจึงออกประกาศไว้ดังต่อไปนี้ ข้อ ๑ ให้เพิ่มความต่อไปนี้เป็น (7) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557"(7) การให้บริการซื้อขายผลิตภัณฑ์ในตลาดทุนโดยลูกค้ายินยอมให้ตัดสินใจแทนในขอบเขตที่จํากัดให้เป็นไปตามหมวด 7/1"ข้อ ๒ ให้เพิ่มความต่อไปนี้เป็นหมวด 7/1 การให้บริการซื้อขายผลิตภัณฑ์ในตลาดทุนโดยลูกค้ายินยอมให้ตัดสินใจแทนในขอบเขตที่จํากัด ข้อ 41/1 ถึงข้อ 41/9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557หมวด ๗ การให้บริการซื้อขายผลิตภัณฑ์ในตลาดทุนโดยลูกค้ายินยอม ให้ตัดสินใจแทนในขอบเขตที่จํากัด ข้อ ๔๑/๑ ในหมวดนี้คําว่า "ผู้แนะนําการลงทุน" และ "ผู้วางแผนการลงทุน" ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน"ผลิตภัณฑ์ในตลาดทุน" หมายความว่า หลักทรัพย์และสัญญาซื้อขายล่วงหน้า ที่ได้รับการจดทะเบียนหรือได้รับการอนุญาตให้ทําการซื้อขายได้ในตลาดหลักทรัพย์แห่งประเทศไทยและศูนย์ซื้อขายสัญญาซื้อขายล่วงหน้า ทั้งนี้ ไม่รวมถึงหลักทรัพย์ประเภทตราสารหนี้ "ผู้ประกอบธุรกิจ" หมายความว่า นายหน้าซื้อขายหลักทรัพย์และตัวแทนซื้อขายสัญญาซื้อขายล่วงหน้า "บุคลากร" หมายความว่า บุคคลที่ได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน "การให้บริการ" หมายความว่า การให้บริการซื้อขายผลิตภัณฑ์ในตลาดทุนโดยลูกค้ายินยอมให้ตัดสินใจแทนในขอบเขตที่จํากัดข้อ ๔๑/๒ ในการให้บริการลูกค้า ผู้ประกอบธุรกิจต้องปฏิบัติตามหลักเกณฑ์ในรายละเอียดที่กําหนดไว้ในหมวดนี้เพิ่มเติมนอกเหนือจากการปฏิบัติต่อลูกค้าตามปกติ เพื่อให้เป็นไปตามหลักเกณฑ์ที่ประกาศมาตรฐานการประกอบธุรกิจกําหนดข้อ ๔๑/๓ ผู้ประกอบธุรกิจต้องจัดให้มีข้อตกลงการให้บริการกับลูกค้า โดยมีสาระสําคัญอย่างน้อยในเรื่องดังต่อไปนี้ ก่อนทําการเปิดบัญชีให้แก่ลูกค้า (1) ขั้นตอนและวิธีการรับคําสั่งซื้อขายผลิตภัณฑ์ในตลาดทุนจากลูกค้า (2) ขอบเขตและเงื่อนไขในการให้บริการ รวมถึงสิทธิของลูกค้าในการใช้บริการ (3) ข้อมูลการแสดงตนว่าการให้บริการไม่มีลักษณะเป็นการจัดการกองทุนส่วนบุคคล (4) หน้าที่ในการเปิดเผยข้อมูลความเสี่ยงเกี่ยวกับการใช้บริการ (risk disclosure statement) (5) หน้าที่ในการเปิดเผยความขัดแย้งทางผลประโยชน์ (ถ้ามี) (6) ขั้นตอนการดําเนินการในกรณีที่เกิดการขาดทุนเกินกว่าอัตราขาดทุนสูงสุดที่ลูกค้ากําหนด โดยเฉพาะในกรณีที่ไม่สามารถติดต่อลูกค้าได้ (7) เงื่อนไขการกําหนดอัตราหมุนเวียนการซื้อขายผลิตภัณฑ์ในตลาดทุน (turnover ratio) และหน้าที่ในการเปิดเผยข้อมูลดังกล่าว (8) ขั้นตอนการดําเนินการในกรณีที่เกิดเหตุสุดวิสัยหรือเหตุจําเป็นที่ไม่สามารถให้บริการได้ ในกรณีที่มีการเปลี่ยนแปลงข้อมูลอย่างมีนัยสําคัญ ผู้ประกอบธุรกิจต้องจัดให้มีการดําเนินการทบทวนข้อตกลงการให้บริการและปรับปรุงข้อมูลทันทีข้อ ๔๑/๔ ก่อนทําการเปิดบัญชีให้แก่ลูกค้าหรือก่อนเริ่มการให้บริการ ผู้ประกอบธุรกิจต้องจัดให้มีกระบวนการที่ทําให้มั่นใจได้ว่าลูกค้าทราบถึงความเสี่ยงที่เกี่ยวข้องกับการให้บริการ โดยอย่างน้อยต้องเปิดเผยข้อมูลความเสี่ยงดังกล่าว (risk disclosure statement) ให้ผู้ประกอบธุรกิจอธิบายถึงความเสี่ยงที่อาจจะเกิดขึ้นจากการให้บริการดังกล่าวให้ลูกค้าทราบ พร้อมทั้งดําเนินการให้ลูกค้ารับทราบถึงการเปิดเผยข้อมูลความเสี่ยงนั้นข้อ ๔๑/๕ ผู้ประกอบธุรกิจต้องจัดให้มีการยืนยันการเปิดบัญชี (call back) โดยบุคลากรซึ่งปฏิบัติการด้านงานสนับสนุน (back office) เพื่อยืนยันความถูกต้องในการเปิดบัญชีและตรวจสอบว่าลูกค้าทราบถึงเงื่อนไขการให้บริการอย่างชัดเจนข้อ ๔๑/๖ ผู้ประกอบธุรกิจต้องจัดให้มีบุคลากรประเภทผู้แนะนําการลงทุนหรือผู้วางแผนการลงทุนตามที่สมาคมบริษัทหลักทรัพย์ไทยกําหนดเป็นผู้ปฏิบัติหน้าที่ตามข้อตกลงการให้บริการ ผู้ประกอบธุรกิจต้องควบคุมและดูแลให้บุคลากรตามวรรคหนึ่งให้บริการแก่ลูกค้าตามประเภทและขอบเขตการปฏิบัติหน้าที่ตามที่ได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนข้อ ๔๑/๗ 7 ผู้ประกอบธุรกิจต้องจัดให้มีหลักฐานยืนยันการรับคําสั่งของลูกค้าตามหลักเกณฑ์ที่ประกาศมาตรฐานการประกอบธุรกิจกําหนด โดยมีรายละเอียดดังต่อไปนี้ (1) รายชื่อผลิตภัณฑ์ในตลาดทุน(2) จํานวนของรายผลิตภัณฑ์ในตลาดทุน วงเงินลงทุนของรายผลิตภัณฑ์ในตลาดทุน หรือวงเงินลงทุนรวมสําหรับการรับบริการซื้อขายผลิตภัณฑ์ในตลาดทุนตามหมวดนี้ ในกรณีที่ลูกค้ากําหนดเพียงวงเงินลงทุนรวมตามวรรคหนึ่ง ผู้ประกอบธุรกิจต้องกําหนดจํานวนรายชื่อผลิตภัณฑ์ในตลาดทุนประเภทหลักทรัพย์และสัญญาซื้อขายล่วงหน้าในแต่ละประเภทที่จะให้บริการได้ไม่เกิน 10 รายชื่อ(3) อัตราขาดทุนสูงสุดที่ลูกค้ากําหนด (stop-loss limited) โดยต้องกําหนดทั้งอัตราขาดทุนสูงสุดรายผลิตภัณฑ์และอัตราขาดทุนสูงสุดของมูลค่าการลงทุน ระยะเวลาในการปฏิบัติตามคําสั่งของลูกค้าตามวรรคหนึ่ง ให้เป็นไปตามที่ลูกค้ากําหนด ทั้งนี้ ระยะเวลาที่กําหนดต้องไม่เกิน 3 เดือนข้อ ๔๑/๘ เพื่อให้การควบคุมขอบเขตการให้บริการและการดูแลความเสี่ยงในการลงทุนของลูกค้าตามหมวดนี้เป็นไปตามข้อ 12(3) แห่งประกาศมาตรฐานการประกอบธุรกิจ ให้ผู้ประกอบธุรกิจดําเนินการดังต่อไปนี้ (1) จัดให้มีการแยกบัญชีการซื้อขายตามหมวดนี้ออกจากบัญชีซื้อขายหลักทรัพย์หรือสัญญาซื้อขายล่วงหน้าแบบอื่น(2) จัดให้มีระบบงานอย่างน้อยในเรื่องดังต่อไปนี้ (ก) ระบบการซื้อขายผลิตภัณฑ์ในตลาดทุนที่มีประสิทธิภาพ โดยสามารถควบคุมดูแลการซื้อขายให้เป็นไปตามที่ลูกค้ามอบหมาย (ข) ระบบควบคุมและดูแลความเสี่ยงให้การซื้อขายอยู่ภายใต้อัตราขาดทุนสูงสุดที่ลูกค้ากําหนด (stop-loss limited) (3) จัดให้มีการแจ้งข้อมูลให้ลูกค้าทราบทันทีในกรณีที่เกิดการขาดทุนเกินกว่าอัตราขาดทุนสูงสุดที่ลูกค้ากําหนดข้อ ๔๑/๙ ให้ผู้ประกอบธุรกิจจัดทํารายงานผลการดําเนินงานในทุก ๆ เดือน โดยต้องมีรายละเอียดอย่างน้อยดังต่อไปนี้ ทั้งนี้ ให้จัดทํารายงานผลการดําเนินงานดังกล่าวแยกออกจากรายงานผลการดําเนินงานแบบอื่น(1) รายละเอียดผลการดําเนินงานของบุคลากรซึ่งได้รับมอบหมายให้เป็นผู้ให้บริการ รวมถึงผลกําไรขาดทุนของมูลค่าการลงทุนของลูกค้าทั้งหมด(2) อัตราหมุนเวียนการซื้อขายผลิตภัณฑ์ในตลาดทุน (turnover ratio) พร้อมทั้งคําอธิบาย (ถ้ามี)(3) รายงานเกี่ยวกับผลการดําเนินงานการให้บริการเทียบกับตัวชี้วัดการดําเนินงาน (benchmark) ที่เหมาะสม"ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 1 ธันวาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์